
PARLAMENTUL ROMÂNIEI

CAMERA DEPUTAŢILOR
	   Comisia pentru agricultură, silvicultură, industrie alimentară şi servicii  specifice
	                  Bucureşti,  09.12.2005              
                  Nr.24/543


RAPORT
asupra proiectului de Lege pentru ratificarea Acordului între România 

şi Comisia Comunităţilor Europene, în numele Comunităţii Europene, care modifică Acordul Anual de Finanţare 2004, semnat la Bruxelles şi, 

respectiv la Bucureşti la 7 iulie 2005
În conformitate cu prevederile art.89 şi 108 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege pentru ratificarea Acordului între România şi Comisia Comunităţilor Europene, în numele Comunităţii Europene, care modifică Acordul Anual de Finanţare 2004, semnat la Bruxelles şi, respectiv la Bucureşti la 7 iulie 2005, transmis cu adresa nr.P.L. – X 594 din 5 decembrie 2005 şi înregistrat sub nr.24/534/06.12.2005. 
La întocmirea raportului, Comisia a avut în vedere avizul Consiliului Legislativ şi Memorandumul Guvernului României.
 Proiectul de lege are ca obiect de reglementare ratificarea Acordului între România şi Comisia Comunităţilor Europene, în numele Comunităţii Europene, care modifică Acordul Anual de Finanţare 2004, semnat la Bruxelles şi, respectiv la Bucureşti la 7 iulie 2005.  
Proiectul de Lege pentru ratificarea Acordului între România şi Comisia Comunităţilor Europene, în numele Comunităţii Europene, care modifică Acordul Anual de Finanţare 2004, semnat la Bruxelles şi, respectiv la Bucureşti la 7 iulie 2005 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, modificat şi completat prin H.C.D. nr.34/2005, doamna Elena Leaotă  –   director în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 21 de deputaţi, din totalul de 24 de membri ai comisiei. Raportul Comisiei a fost adoptat în unanimitate, în şedinţa din 7 decembrie 2005.

În urma dezbaterii, Comisia propune adoptarea proiectului de lege în forma prezentată.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(2) pct.1 din Regulamentul Camerei Deputaţilor, modificat şi completat prin H.C.D. nr. 34/2005, este de competenţa decizională a Senatului.

              VICEPREŞEDINTE,



SECRETAR,
              Adrian SEMCU  


          Ioan   MUNTEANU
Întocmit: Consilier dr.Anton PĂŞTINARU    

